SL Uradni list Evropske unije L 201/6

UREDBA KOMISIJE (ES) št. 1128/2006

z dne 24. julija 2006

o stopnji trženja, na katero se nanaša povprečna cena prašičjih trupov

(Kodificirana različica)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso (1), in zlasti člena 4(6) Uredbe,

ob upoštevanju naslednjega:

(1) Uredba Komisije (EGS) št. 3537/89 z dne 27. novembra 1989 o stopnji trženja, na katero se nanaša povprečna cena prašičjih trupov (2) je bila bistveno spremenjena (3). Zaradi jasnosti in racionalnosti bi bilo treba navedeno uredbo kodificirati.

(2) Reprezentativni trgi v vsaki državi obsegajo vse trge, ki so navedeni v Prilogi I k Uredbi Komisije (ES) št. 908/2006 (4).

(3) Na podlagi Uredbe (EGS) št. 2759/75 je treba določiti tehtano povprečno ceno prašičjih trupov na reprezentativnih trgih v Skupnosti, da bi ocenili, ali stanje na trgu upravičuje intervencijske ukrepe.

(4) Da bi določili takšne povprečne cene prašičjih trupov, morajo biti na voljo primerljive cene v Skupnosti. Zato bi bilo treba uporabiti enotno kakovost prašičjih trupov, ki ustreza standardni kakovosti iz člena 4(1) Uredbe (EGS) št. 2759/75, in jasno opredeljeno stopnjo trženja. Zato ker se prašičji trupi običajno tržijo na stopnji klavnice, je primerno ohraniti to stopnjo.

(5) Kotacije prašičjih trupov se v vsej Skupnosti določa po lestvici Skupnosti za določanje razredov prašičjih trupov, določeni z Uredbo Sveta (EGS) št. 3220/84 (5), in po podrobnih pravilih za uporabo, določenih v Uredbi Komisije (EGS) št. 2967/85 (6).

(6) Treba je sprejeti uredbo, ki združuje vsa pravila o stopnji trženja, na katero se nanaša povprečna cena prašičjih trupov.

(7) Ukrepi iz te uredbe so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

1. Tržna cena prašičjih trupov v Skupnosti iz člena 4(2) Uredbe (EGS) št. 2759/75 se določi na podlagi cen ob vstopu v klavnico brez davka na dodano vrednost, ki se plača dobaviteljem živih prašičev.

2. Cene iz odstavka 1 vključujejo vrednost nepredelanega drobovja in živalskih ostankov in so izražene za 100 kg hladnih prašičjih trupov, ki so:

— pripravljeni v skladu z referenčno pripravljenostjo, določeno v členu 2(1) Uredbe (EGS) št. 3220/84, in

— stehtani in razvrščeni v razrede na kavlju v klavnici, pri čemer se zabeležena masa pretvori v maso hladnih trupov v skladu z metodami, določenimi v členu 2 Uredbe (EGS) št. 2967/85.

Člen 2

1. Tržna cena prašičjih trupov v državi članici je enaka povprečju kotacij za prašičje trupe, zabeleženih na trgih ali v kotacijskih centrih te države članice, ki so navedeni v Prilogi I k Uredbi (ES) št. 908/2006.

2. Cena iz odstavka 1 se določi z uporabo kotacij, zabeleženih za trupe z maso:

— 60 do manj kakor 120 kg razreda E,

— 120 do manj kakor 180 kg razreda R.

Izbira kategorij po masi in kakršno koli tehtanje teh kategorij je prepuščeno zadevni državi članici; ta država članica o tem obvesti Komisijo.

Člen 3

Uredba (EGS) št. 3537/89 se razveljavi.

Sklici na razveljavljeno uredbo se upoštevajo kot sklici na to uredbo in se berejo v skladu s primerjalno tabelo v Prilogi II.

Člen 4

Ta uredba začne veljati dvajseti dan po objavi v Uradnem listu Evropske Unije.

Ta uredba je v celoti zavezujoča in se neposredno uporablja v vseh državah članicah. V Bruslju, 24. julija 2006 Za Komisijo Predsednik José Manuel BARROSO

(1) UL L 282, 1.11.1975, str. 1. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).

(2) UL L 347, 28.11.1989, str. 20. Uredba, kakor je bila spremenjena z Uredbo (ES) št. 1572/95 (UL L 150, 1.7.1995, str. 52).

(3) Glej Prilogo I.

(4) UL L 168, 21.6.2006, str. 11.

(5) UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).

(6) UL L 285, 25.10.1985, str. 39. Uredba, kakor je bila spremenjena z Uredbo (ES) št. 3127/94 (UL L 330, 21.12.1994, str. 43).